ߕߎ߬ߡߊ߬ߘߊߞߏ ߕߐ߬ߝߍ߬ߦߊߟߌ

ߞߙߎߞߊ߫ ߝߎߞߊ ߖߊ߬ߕߋ߬ߛߌ߰ߟߌ
߁)-ߞߙߎߞߊ߫ ߝߎߞߊ ߜߊ߬ߙߊ ߞߍ߫ ߘߊ߫ ߛߊ߲ ߣߴߊ߬ ߕߐ߯ߞߏ : 
ߜߊ߬ߙߊ ߡߌ߲ ߞߍ߫ ߘߊ߫ ߞߊ߯ߓߊ߫ ߌߛߊ߫ ߡߏߦߌ ߞߐ߫ ߁߂߃߆ ߘߐ߫ ߸ ߏ߬ ߟߋ ߕߐ߯ ߞߏ߫ ߞߙߎߞߊ߫ ߝߎߞߊ ߜߊ߬ߙߊ ߑ ߞߏ߬ߣߌ߲߬ ߞߊ߲ߡߊߖߌ߮ ߦߋ߫ ߓߌ߬ߟߊ߬ ߟߴߊ߬ ߟߊ߫ ߞߵߊ߬ ߛߓߍ߫ ߞߏ߫ ߞߙߎ߬ߞߊ߬ ߝߎߥߊ ߜߊ߬ߙߊ ߑ ߘߏ߫ ߟߎ߫ ߖߍ߬ߘߍ ߦߋ߫ ߦߴߊ߬ ߝߐ߫ ߟߊ߫ ߟߋ߬ ߞߏ߫ ߞߙߎ߬ߞߊ߬ ߝߎߞߊ ߗߍ߬ߜߙߊ.
ߒ߬ ߞߏ߬ߣߌ߲߬ ߧߴߊ߬ ߛߓߍ߫ ߟߊ߫ ߟߋ߬ ߓߌ߬ ߞߏ߫ ߞߙߎߞߊ߫ ߝߎߞߊ ߜߊ߬ߙߊ ߓߊߏ߬ ߑ ߒ߬ ߞߊ߬ ߕߌߙߌ߲ߠߌ ߡߌ߲ ߞߴߊ߬ ߞߊ߲߬ ߒ߬ ߞߵߊ߬ ߦߋ߫ ߞߊ߯ߓߊ߫ ߗߍ߬ߡߐ߰ ߘߎ߯ߙߋ߲ ߓߍ߯ ߦߴߊ߬ ߝߐ߫ ߟߊ߫ ߕߋ߲߬ ߠߋ߬.
ߛߌߞߊ߫ ߕߴߊ߬ ߘߐ߫ ߞߙߎߞߊ߫ ߝߎߞߊ ߜߊ߬ߙߊ ߞߍ߫ ߘߊ߫ ߁߂߃߆ ߟߋ߬ ߟߊ߫ ߓߊߏ߬ ߑ ߞߍ߬ߟߍ ߓߊ߲߫ ߘߊ߫ ߁߂߃߅ ߟߋ߬ ߘߐ߫ ߑ ߊ߬ ߘߏ߲߬ ߝߐ߫ ߘߊ߫ ߟߋ߬ ߞߏ߫ ߓߍ߯ ߦߋ߫ ߥߊ߫ ߛߍ߬ߣߍ ߞߍ߫ ߝߊ߬ߛߏ ߘߐ߫ ߞߐ߲ߞߐ ߞߊߣߊ߬ ߖߡߊ߬ߣߊ ߕߌߢߍ߫ ߑ ߏ߬ ߘߐ߫ ߞߏ߫ ߣߌ߫ ߛߍ߬ߣߍ ߓߊ߲߫ ߘߊ߫ ߞߏ߫ ߓߍ߯ ߦߋ߫ ߢߐ߲߯ ߓߍ߲߬ ߞߍ߬ߟߍ ߖߊ߬ߕߌ߰ ߝߟߐ ߞߊ߬ߡߊߖߊ߲ ߞߡߊ߬ߙߊ߫ ߓߘߊ ߜߊ߬ߙߊ ߞߍ ߞߊ߲ߡߊ߬ ߑ ߏ߬ ߘߐ߫ ߛߊ߲߭ ߡߍ߲ ߟߊߣߍ߲߫ ߁߂߃߅ ߞߊ߲߬ ߑ ߏ߬ ߟߋ߬ ߦߋ߫ ߁߂߃߆ ߘߌ߫ ߑ ߏ߬ ߟߋ ߞߙߎߞߊ߫ ߝߎߞߊ ߜߙߊ߬ ߝߟߐ ߞߍ ߛߊ߲ ߘߌ߫. ߟߊ߬ߘߛߏ߬ߟߌ ߘߐ߫ ߒ߬ ߧߴߊ߬ ߟߊߘߛߏ߫ ߟߊ߫ ߕߊ߲߫:
-  ߞߙߎߞߊ߫ =ߞ
-  ߝߎߞߊ=ߝ
-  ߜߊ߬ߙߊ = ߜ
-  ߞߐ=ߞ
ߞߙߎߞߊ߫ ߝߎߞߊ ߛߊ߲߬ߓߏߟߏ߲
ߞߙߎߞߊ߫ ߝߎߞߊ ߛߊ߲߬ ߖߊߕߋ ߦߋ߫ ߕߟߋ߬ߟߊ߬ߛߊ߲ ߠߋ߬ ߘߌ߫ ߓߊߏ߬ ߑ ߊ߬ ߝߐ߫ ߘߊ߫ ߟߋ߬ ߞߏ߫ ߓߍ߯ ߦߋ߫ ߥߊ߫ ߛߍ߬ߣߍ ߞߍ߫ ߞߐ߲ߞߐ ߞߊߣߊ߬ ߖߡߊ߬ߣߊ ߕߌߢߍ߫ ߑ ߏ߬ ߘߐ߫ ߞߏ߫ ߣߌ߫ ߛߍ߬ߣߍ ߓߊ߲߫ ߘߊ߫ ߓߍ߯ ߦߋ߫ ߢߐ߲߯ ߓߍ߲߬ ߜߊ߬ߙߊ ߞߊ߲ߡߊ߬ ߑ ߏ߬ ߘߐ߫ ߛߊ߲߬ ߖߊߕߋ ߕߊ߬ߣߍ߲ ߛߊ߬ߡߊ ߡߍ߲ ߡߵߏ߬ ߘߌ߫ ߑ ߏ߬ ߦߋ߫ ߕߟߋ߬ߟߊ߬ߛߊ߲ ߠߋ ߞߐ߫ ߡߊ߲߬ߘߋ߲߬ ߦߊ߲߬. ߒߝߦ ߟߊ߬ߢߌߣߌ߲ ߦߋ߫ ߘߏ߬ ߝߙߊ߬ ߘߌ߫ ߟߐ߲ߞߏߕߌ߮ ߛߟߏ߬ߡߊ߯ߣߊ߫ ߞߊ߲ߕߍ߫ ߡߍ߲ ߠߊ߫ ߓߊ߯ߙߊ ߟߎ߬ ߓߘߍ߬ߦߊ ߞߊ߲߬ ߸ ߏ߬ ߖߍ߬ߘߍ ߞߵߊ߬ ߝߐ߫ ߞߏ߫ ߕߟߋ߬ߟߊ߬ߛߊ߲ ߠߋ߬..
ߞߙߎߞߊ߫ ߝߎߞߊ ߛߊ߲߭ ߓߏ߬ߟߏ߲߬ ߝߟߐ߬ߞߏ ߥߟߴߊ߬ ߞߊߙߏ߫ ߝߟߐߞߏ:                                                                                                      ߒߝߦ ߞߵߊ߬ ߓߟߏߞߍ߫ ߕߌߙߌ߲ߠߌ ߡߍ߲ ߠߊ߫ ߞߙߎߞߊ߫ ߝߎߞߊ ߛߊ߲߭ ߓߏ߬ߟߏ߲߬ ߝߟߐ߬ߞߏ ߞߊ߲߬ ߑ ߏ߬ ߞߐߝߟߌ ߞߊ߬ ߛߊ߲߭ ߓߏ߬ߟߏ߲߬ ߁߂ ߘߊߕߐߡߦߊ߫ ߒ߬ ߓߟߏ߫ ߕߊ߲߬ ߠߋ߬:
-  ߁)-ߛߊ߲߭ ߓߏ߬ߟߏ߲߬ ߝߟߐ / ߣߍߣߍߓߊ / ߏ߬ ߦߋ߫ ߕߟߋ߬ ߃߀ ߘߌ߫
-  ߂)-ߛߊ߲߭ ߓߏ߬ߟߏ߲߬ ߝߌߟߊߣߊ߲ / ߞߏߟߌ߲ߞߏߟߌ߲ / ߏ߬ ߦߋ߫ ߕߟߋ߬ ߃߁ ߘߌ߫
-  ߃)-ߛߊ߲߭ ߓߏ߬ߟߏ߲߬ ߛߓߊߣߊ߲ / ߓߌ߲ߠߊߥߎߟߋ߲ / ߏ߬ ߦߋ߫ ߕߟߋ߬ ߃߁ ߘߌ߫
-  ߄)-ߛߊ߲߭ ߓߏ߬ߟߏ߲߬ ߣߊ߯ߣߌ߲ߣߊ߲ / ߞߏ߲ߞߏߜߍ / ߏ߬ ߦߋ߫ ߕߟߋ߬ ߂߈-߂߉ ߘߌ߫
-  ߅)-ߛߊ߲߭ ߓߏ߬ߟߏ߲߬ ߟߏ߯ߟߎߣߊ߲ / ߕߙߊߓߊ / ߏ߬ ߦߋ߫ ߕߋ߬ߟߋ߫ ߃߁ ߘߌ߫
-  ߆)-ߛߊ߲߭ ߓߏ߬ߟߏ߲߬ ߥߐ߯ߙߐߣߊ߲ / ߞߏ߲ߞߏߘߌ߬ߓߌ / ߏ߬ ߦߋ߫ ߕߟߋ߬ ߃߀ ߘߌ߫
-  ߇)-ߛߊ߲߭ ߓߏ߬ߟߏ߲߬ ߥߏߟߏ߲ߝߌߟߊߣߊ߲ /ߘߓߊ߬ߕߊ / ߏ߬ ߦߋ߫ ߕߋ߬ߟߋ߫ ߃߁ ߘߌ߫
-  ߛߊ߲߭ ߓߏ߬ߟߏ߲߬ ߛߋ߯ߞߌ߲ߣߊ߲ / ߥߊ߬ߛߌ߬ߥߙߊ / ߏ߬ ߦߋ߫ ߕߟߋ߬ ߃߀ ߘߌ߫
-  ߛߊ߲߭ ߓߏ߬ߟߏ߲߬ ߞߐ߬ߣߐ߲߬ߕߐ߲߬ߣߊ߲ / ߞߊ߬ߙߌ߬ߝߐ / ߏ߬ ߦߋ߫ ߕߟߋ ߃߁ ߘߌ߫
-  ߛߊ߲߭ ߓߏ߬ߟߏ߲߬ ߕߊ߲ߣߊ߲߫ / ߘߓߊ߬ߓߌ߬ߟߊ / ߏ߬ ߦߋ߫ ߕߟߋ߬ ߃߁ ߘߌ߫
-  ߛߊ߲߭ ߓߏ߬ߟߏ߲߬ ߕߊ߲߫ ߣߌ߫ ߞߋߟߋ߲ߣߊ߲ / ߕߎߟߊߝߌ߲ / ߏ߬ ߦߋ߫ ߕߟߋ߬ ߃߀ ߘߌ߫
-  ߛߊ߲߭ ߓߏ߬ߟߏ߲߬ ߕߊ߲߫ ߣߌ߫ ߝߌߟߊߣߊ߲ /  ߞߏ߲ߓߌߕߌ߱ / ߏ߬ ߦߋ߫ ߕߟߋ߬ ߃߁ ߘߌ߫
ߒߝߦ ߝߊ߲ߞߊ߫ ߘߊ߫ ߘߊߕߐߡߦߊߟߌ ߣߌ߲߬ ߞߊ߲߬ ߛߟߊߕߌ߮ ߡߤߊ߬ߡߎ߯ߘ ߛߊ߲ߞߊߙߋ߫ ߓߟߏ߫ ߟߐ߬ߦߙߌ ߢߌ߲߬ ߠߎ߫ ߟߋ ߦߌ߬ߘߊ ߞߏߛߐ߲߬ ߕߊ߲߬:                 ߁)-ߓߊߡߊ߯ߣߊ߲߫ ߛߣߍ߬ߖߋߟߌ ߟߎ߬ ߟߊ߫ ߟߛߊߟߊߞߊ߲ ߣߌ߲߬ (ߗߌߓߙߊߣߌ߲ߝߐߟߊ ߟߎ߬ ߞߊ߬ߣߌ߲߬)
-  ߞߊߙߏ߫ ߇ ߕߟߋ߬ ߇ :
-  ߞߊߙߏ߫ ߇ ߕߟߋ߬ ߁߇ :
-  ߞߊߙߏ߫ ߇ ߕߋ߬ߟߋ߫ ߂߇ : ߏ߬ ߢߐ߬ߛߎ߲߬ߒߕߊ߲ ߕߍ߫.
ߞߎߡߦߊ ߣߌ߲߬ ߞߘߐ ߟߋ߬ ߖߐ߫ ߞߏ߫ ߛߊ߬ߡߊ ߦߋ߫ ߛߊ߲߭ ߞߊߙߏ߫ ߇߲ ߠߋ ߘߌ߫ ߑ ߏ߬ ߕߟߋ߬ (߇) ߣߴߊ߬ ߕߟߋ߬ (߁߇) ߣߴߊ߬ ߕߋ߬ߟߋ߫ (߂߇) ߟߋ߬ ߟߛߊߟߊߞߊ߲ ߧߋ߫ ߞߎߡߦߊ ߣߌ߲߬ ߘߌ߫ ߑ ߐ߬ߤߐ߲߫ ߛߊ߲߭ ߡߍ߲ ߓߏ߬ߟߏ߲߬ ߥߏߟߏ߲ߝߌߟߊߣߊ߲ ߓߊ߯ ߞߍ߫ ߛߊ߲߬ߡߊ ߘߌ߫ ߑ ߏ߬ ߝߟߐ ߟߐ߲߫ ߘߌߡߊ߲߫ ߑ ߊ߲ ߘߏ߲߬ ߠߊ߫ ߘߓߊ߬ߕߊ ߟߋ ߛߊ߲߬ߡߊ ߘߌ߫.
߂)-ߡߊ߲߬ߘߋ߲߬ ߓߐ߯ߝߍ ߓߍ߯ ߟߊ߫ ߛߊ߲߬ߦߟߍ߬ߡߊ߬ ߞߍߞߏ ߟߎ߬ ߞߍ ߣߍߣߍߓߊ ߘߐ߫
-  ߣߍ߰ߞߘߐ߬ߛߌ߮
-  ߛߊ߲߬ߘߌߦߊ
-  ߓߊߖߊ߬ߟߊ ߡߊ߬ߟߋ
-  ߛߊ߲߬ߦߟߍ߬ߡߊ߬ ߢߣߊߜߍ
߃)-ߛߊ߲߬ߘߊ ߣߌ߲߬ ߥߘߋ߬ߥߘߋ߬ߦߊ ( ߛߊ߲ߖߌ ߦߴߊ߬ ߞߐ ߕߏ߫ ߟߊ߫ ߞߏ߲ߓߌ ߟߋ߬ ߦߋ߫)
ߛߊ߲߬ߘߊ ߣߌ߲߬ ߟߊߣߍ߲߫ ߞߊ߬ ߓߍ߲߬ ߛߎ߲ߞߎ߲ ߠߋ ߡߊ߬ ߑ ߏ߬ ߘߐ߫ ߞߏ߲ߓߌߕߌ߱ ߟߋ߬ ߝߐ߫ ߟߊ߫ ߛߊ߲ߖߌ ߞߐ߫ ߑ ߒ߬ ߘߏ߲߬ ߠߊ߫ ߛߊ߲߭ ߧߋ߫ ߛߊ߲ߖߌ ߟߋ ߞߐ߫ ߣߴߏ߬ ߕߍ߰ ߘߊ߫ ߛߊ߲߭ ߦߟߍ߬ߡߊ߬ ߘߊ߫ ߑ ߏ߬ ߘߐ߫ ߣߴߊ߬ ߞߊ߬ ߞߏ߲ߓߌ ߛߌߦߊߡߊ߲ ߧߋ߫ ߕߎ߬ߡߊ ߡߍ߲ ߑ ߏ߬ ߦߋ߫ ߛߊ߲ߖߌ ߞߐߕߍ߰ߟߌ ߟߋ߬ ߞߏߝߐ߫ ߟߊ߫ ߑ ߏ߬ ߟߋ ߞߏߛߐ߲߬ ߤߊߟߌߓߌ߬ ߒ߰ ߠߊ߫ ߡߐ߰ ߞߘߐ߬ߓߊ ߛߌߦߊߡߊ߲߫ ߧߋ߫ ߛߊ߲ߖߌ ߤߊߞߍ ߟߋ߬ ߝߐ߫ ߟߴߊ߬ߟߎ߬ ߟߊ߫ ߞߏ߫ ߟߎ߬ ߘߐ߫ ߦߏ߫ ߞߵߊ߬ ߝߐ߫ ߞߏ߫ : ߒߠߋ ߛߊ߲ߖߌ ߈߀ ߠߋ ߢߌ߲߬ߣߊ߬ ߘߌ߫߹. ߏ߬ ߘߐ߫ ߞߊߙߏ߫ ߡߍ߲ ߓߊ߯ ߟߊ߫ ߛߊ߲ߖߌ ߞߐߕߍ߯ߟߌ ߘߍ߲߬ߞߣߍ߬ߦߊ߬ߟߊ߲ ߞߊ߲߬ ߑ ߏ߬ ߟߋ ߞߎߘߊ߫ ߝߟߐ ߘߌ߫ ߓߊߏ߬ ߛߊ߲߭ ߞߎ߲߭ߘߏ߲ ߧߋ߫ ߔߙߋߔߙߋߟߊߕߍ߰ ߟߊ߫ ߞߊߙߏ߫ ߡߍ߲ ߠߊ߫ ߑ ߏ߬ ߞߊߙߏ߫ ߞߋߟߋ߲߫ ߕߴߛߋ߫ ߖߊ߬ߕߋ߬ ߟߊ߫ ߛߊ߲߬ ߞߎߘߊ߫ ߝߍ߬ ߓߋߟߋ߬ ߑ ߊ߲ ߘߏ߲߬ ߕߍ߫ ߛߴߊ߬ ߟߐ߲߫ ߠߊ߫ ߞߏ߫ ߞߏ߲ߓߌߕߌ߱ ߛߋ߫ ߘߊ߫ ߝߏ߫ ߣߴߊ߲ ߞߊ߬ ߞߏ߲ߓߌ ߛߌߦߊߦߊߣߍ߲ ߦߋ߫ ߑ ߏ߬ ߘߏ߲߬ ߓߴߛߋ߫ ߞߍ߫ ߟߴߊ߬ ߞߊߙߏ߫ ߘߊߡߌߣߊ ߣߴߊ߬ ߕߍߡߟߊ ߣߴߊ߬ ߟߊߓߊ߲ ߓߍ߯ ߘߐ߫ ߑ ߏ߬ ߘߐ߫ ߣߴߊ߲ ߞߊ߲߫ ߞߏ߫ ߒ߬ ߧߋ߫ ߛߊ߲߬ߥߟߊ ߛߌ߲߬ߝߏ߲߬ߧߊ߬ߣߍ߲ ߟߊߘߊ߲߫ ߝߏ߫ ߒ߬ ߧߋ߫ ߛߌߞߊߛߌߞߊߕߊ ߏ߬ ߖߊ߬ߕߋ ߞߘߐ߬ߡߊ߲ ߕߐ߭ ߟߋ߬ ߘߌ߫ ߞߍ߬ ߥߟߊ߫ ߒ߬ ߧߋ߫ ߛߊ߲߭ ߘߊߡߌ߬ߘߊ߬ ߞߊߙߏ߫ ߘߏ߫ ߕߍߡߊ ߥߟߴߊ߬ ߟߊߓߊ߲߫  ߠߊ߫.
߄)-ߝߏ ߘߋ߲߫ ߥߎߟߋߣߍ߲ ߓߐ߫ ߕߎߡߊ:
ߊ߲ ߠߊ߫ ߛߊ߲߬ ߞߎߘߊ ߘߊߡߌߘߊߟߌ ߡߊ߬ߛߙߋ ߟߋ߬ ߦߋ߫ ߞߣߐ߬ߣߍ߲ ߘߏ߫ ߘߋ߲߫ ߞߎߘߊߣߍ߲ ߠߎ߬ ߦߋߟߌ ߘߌ߫ ߛߎ߲ߞߎ߲ ߞߣߐ߫ ߑ ߞߣߐ߬ߣߍ߲ ߏ߬ ߟߋ ߕߐ߯ ߞߏ߫ ߝߏ ߑ ߊ߬ߟߋ ߘߋ߲߫ ߥߎߟߋߣߍ߲ ߠߎ߬ ߓߊ߯ ߦߋ߫ ߞߏߕߊ߲߫ ߑ ߊ߬ ߘߌ߫ ߝߐ߫ ߞߏ߫ ߝߏ ߓߐ߫ ߘߊ߫ ߑ ߞߎߡߊߘߋ߲ ߏ߬ ߖߍ߬ߘߍ ߞߍ߫ ߘߊ߫ ߛߊ߲߬ ߦߟߍߡߊ ߕߐ߯ ߞߎߘߊ ߘߌ߫ ߞߏ߫ ߝߏߓߐߘߊ ߑ ߝߏ ߘߏ߲߬ ߧߋ߫ ߓߐ߫ ߟߊ߫ ߞߏ߲ߓߌߕߌ߱ ߟߊߓߊ߲ ߠߋ߬ ߘߐ߫ ߞߊ߬ ߘߏ߲߬ ߣߍߣߍߓߊ ߘߐ߫ ߑ ߏ߬ ߖߍ߬ߘߍ ߟߋ߬ ߞߏߛߐ߲߬ ߝߏ ߕߐ߯ ߟߊ߫ ߘߊ߫ ߣߍߣߍ ߞߊ߲߬ ߦߙߐ ߘߏ߫ ߟߎ߬ ߘߐ߫ ߞߏ߫ ߝߏߣߍߣߍ ߑ ߣߍߣߍ ߘߏ߲߬ ߧߋ߫ ߞߊߙߏ߫ ߛߓߊ߬ (߃) ߟߋ߬ ߘߌ߫ ߡߊ߲߬ߘߋ߲߬ ߓߐ߯ߝߍ ߘߐ߫.
ߊ)-ߣߍߣߍߓߊ                                                                                                                                                                
ߋ)-ߞߏߟߌ߲ߞߏߟߌ߲                                                                                                                                                                ߌ)-ߓߌ߲ߠߊߥߎߟߋ߲)
߅)-ߘߓߊ߬ߕߊ ߞߊߙߏ
ߊ߲ ߓߋ߲ߓߊ߫ ߟߎ߫ ߞߊ߬ ߛߊ߲߭ ߓߏ߬ߟߏ߲ ߠߎ߬ ߕߐ߯ ߟߊ߫ ߓߊ߲ߘߊ ߟߋ߬ ߟߊ߫ ߛߎ߲ߞߎ߲ ߞߣߐ߫ ߑ ߊ߬ߟߎ߫ ߞߊ߬ ߞߊߙߏ߫ ߡߍ߲ ߥߟߋ߫ ߞߏ߫ ߘߓߊ߬ߕߊ (ߡߎߥߊ ߘߋ߬ ߡߍ) ߘߊ߬ߓߊ ߦߋ߫ ߕߊ߬ ߟߴߏ߬ ߟߋ ߘߐ߫ ߤߊߟߌߓߌ߬ ߡߊ߲߬ߘߋ߲߬ ߓߐ߯ߝߍ ߓߍ߯ ߘߐ߫ ߝߊߦߌߘߊ߫ ߑ ߊ߬ߟߎ߫ ߘߏ߲߬ ߞߊ߬ ߞߊߙߏ߫ ߇߲ ߠߋ ߡߊ߬ߛߙߋ ߛߊ߲߬ߡߊ߬ߖߌ߬ ߞߎߘߊ ߣߊ߬ߟߌ ߘߌ߫.
߆)-ߘߐ߬ߝߊ߬ߟߋ߲ ߠߎ߬:
ߘߐ߬ߝߊ߬ߟߋ߲߬ ߧߋ߫ ߣߊ߯ߣߌ߲߫ ߠߋ ߘߌ߫ ߡߊ߲߬ߘߋ߲߬ ߓߐ߯ߝߍ ߘߐ߫ ߞߊߙߏ߫ ߛߊ߬ߓߊ -ߛߊ߬ߓߊ߫ ߦߏ߫ ߟߐ߲ߞߏߕߌ߮ (ߊߘ) ߞߵߏ߬ ߦߌ߬ߘߊ߬ ߢߊ ߡߍ߲ ߕߊ߲߬:
߁(-ߣߍߣߍ
-  ߣߍߣߍߓߊ 
-  ߞߏߟߌ߲ߞߏߟߌ߲
-  ߓߌ߲ߠߊߥߎߟߋ߲
߂)-ߕߙߊ
-  ߞߏ߲ߞߏߜߍ
-  ߕߙߊߓߊ
-  ߞߏ߲ߞߏߘߌ߬ߓߌ
߃)-ߛߋߕߐ
-  ߘߓߊ߬ߕߊ
-  ߥߊ߬ߛߌ߬ߥߙߊ
-  ߞߊ߬ߙߌ߬ߝߐ
߄)-ߝߏߓߐ
-  ߘߓߊ߬ߓߌߟߊ
-  ߕߎߟߊߝߌ߲
-  ߞߏ߲ߓߌߕߌ߱
ߛߊ߲߲߬ ߦߟߍߡߊ ߘߏ߲߬ ߧߋ߫ ߘߐ߬ߝߊߟߋ߲ ߠߋ߬ ߘߌ߫ (ߓߊ߲ߘߊ߫ ߦߟߍߡߊ ߞߊ߬ߣߌ߲߬ ) ߞߏ߲ߓߌߕߌ߱ ߦߴߊ߬ ߟߊ߫ ߘߐ߬ߝߊߟߋ߲ ߞߎ߲߬ߘߏ߲ ߠߋ߬ ߘߌ߫ ߣߊߟߌ߬ߡߎ߲߫ ߝߏߓߐ ߘߌ߫ ߑ ߣߍߣߍߓߊ  ߘߏ߲߬ ߧߴߊ߬ ߟߊ߫ ߘߐ߬ߝߊ߬ߟߋ߲ ߘߊߡߌߘߊ ߟߋ߬ ߘߌ߫ ߣߊߟߌ߬ߡߎ߲߫ ߣߍߣߍ ߘߌ߫ ߑ ߌ ߦߴߊ߬ ߟߐ߲߫ ߏ߬ ߘߐ߫ ߛߊ߲߬ ߞߎߘߊ ߓߏ߬ߟߏ߲߬ ߝߟߐ߬ߦߊ ߓߊߞߌ߲ߣߍ߲߫ ߣߍߣߍߓߊ ߘߐ߫ ߞߏ߲ߓߌߕߌ߱ ߘߌ߫ ߓߛߌ߬ߞߌ߬ߟߌ߬ ߢߌ߲ߡߊ߲ ߘߐ߫ ߑ ߛߊ߲߬ ߦߟߍߡߊ ߟߋ߬ ߞߏ߲ߓߌߕߌ߱ ߘߌ߫ ߞߊ߬ ߛߊ߲߬ ߞߎߘߊ߫ ߞߊߙߏ߫ ߝߟߐ ߞߍ߫ ߣߍߣߍߓߊ ߘߌ߫.
ߞߙߎߞߊ߫ ߝߎߞߊ ߜߊ߬ߙߊ ߞߍ߫ ߘߊ߫ ߛߊ߲߭ ߓߏ߬ߟߏ߲ ߖߐ߲߫ ߠߊ߫؟
ߓߛߌ߬ߞߌ߬ߟߌ߬ ߢߌ߲ߡߊ ߘߐ߫ ߒߠߋ ߡߤߊ߬ߡߎ߯ߘ ߛߊ߲ߞߊߙߋ߫ ߦߋ߫ ߣߍߣߍߓߊ ߟߋ߬ ߖߌ߰ ߟߴߊ߬ ߘߌ߫ ߞߊ߬ ߓߍ߲߬ ߟߐ߬ߦߙߌ ߢߌ߲߬ ߠߎ߫ ߡߊ߬:                                                      ߊ߲ ߓߋ߲ߓߊ߫ ߟߎ߬ ߟߊ߫ ߡߐ߰ ߞߙߎ߬ߟߊ߬ߘߍ ߓߍ߯ ߕߎ߲߬ ߦߋ߫ ߞߍ߫ ߟߊ߫ ߣߍߣߍ ߟߋ߬ ߘߐ߫ ߞߊ߬ߦߌ߯ ߞߘߐ߬ߡߊ߲߫ ߝߏ߫ ߓߌ߬ ߑ ߊ߲ ߓߋ߲ߓߊ߫ ߟߎ߫ ߘߏ߲߬ ߠߊ߫ ߞߏ ߛߌ߫ ߕߍ߫ ߞߎ߲߬ߝߍ߬ߞߍ ߘߌ߫ ߞߘߐߡߊ߲߫ ߑ ߊ߬ߟߎ߫ ߞߊ߬ ߣߍߣߍ ߛߎߥߊ߲ߘߌ߫ ߞߙߎߟߊߘߍ (ߖߡߊ߬ߟߊ߬ߘߍ) ߘߐ߫ ߞߎ߲߬ ߘߊ߲ߘߐ ߢߌ߲߬ ߠߎ߫ ߟߋ߬ ߞߏߛߐ߲߬:
-  ߊ)-ߣߍߣߍ ߛߌ߬ߦߙߐ߬ߞߏ ߞߊ߫ ߣߐ߰ ߞߏߛߓߍ߫ ߑ ߕߊߞߎߘߎ߲ ߓߊ߯ ߘߊߘߏ߲߬ ߦߙߐ߫-ߐ-ߦߙߐ߫ ߡߐ߱ ߘߌ߫ ߛߋ߫ ߛߎ߬ߣߐ߰ ߟߊ߫ ߦߋ߲߬ ߕߐߟߍ߫.
-  ߋ)-ߊ߬ ߓߊߟߞߏ ߞߊ߫ ߣߐ߰ ߞߏߛߓߍ߫ ߓߊߏ߬ ߑ ߛߣߍ߬ߛߎ߬ߡߊ߬ ߞߎߘߊ ߓߍ߯ ߛߋߣߍ߲߫ ߑ ߢߊ߱ ߞߎ߲߬ߕߊ߮ ߖߊ߲߬ߧߊ ߣߴߊ߬ ߛߎ߬ߘߎ߲߬ߧߊ ߦߋ߫ ߓߐ߫ ߟߊ߬ ߛߊ߲߭ ߞߍߢߊ ߘߐ߫
-  ߌ)- ߊ߬ ߖߌ߬ߞߏ ߞߊ߫ ߣߐ߰ ߞߏߛߓߍ߫ ߓߊߏ߬ ߑ ߞߙߎ (ߖߊ߬ߡߊ) ߡߊ߬ߞߏ߬ߓߊ߫ ߕߍ߫ ߖߌ߫ ߡߌ߲߬ߕߊ ߘߐ߫ ߑ ߞߙߎ ߖߍ߬ߘߍ ߓߴߛߋ߫ ߡߍ߲߫ ߠߊ߫ ߞߏ߬ߓߊ߬ߟߌ߬ߦߊ ߘߐ߫ ߝߣߊ߫
-  ߍ)-ߊ߬ ߓߌ߬ߟߊ߬ߒ߬ߘߐ߬ ߖߏߞߌ߲ߠߌ ߣߴߊ߬ ߟߊߥߟߌߒߡߕߊ ߓߍ߯ ߞߎ߲߬ߓߍ߲߬ ߘߌߡߊ߲ ߓߊߏ߬ ߑ ߖߋ߬ߟߌ ߛߌ߲߬ߓߌ߬ߣߍ߲ ߣߍߣߍ ߘߐ߫ ߕߍ߰ߟߌ߬ߘߊ ߓߴߛߋ߫ ߘߊ߲ߘߊ߫ ߟߊ߫ ߞߵߊ߬ ߕߘߍ߬ ߖߋ߬ߟߌ ߡߊ߫ ߓߊ߲߫ ߓߐ߲߬ ߠߊ߫ ߑ ߏ߬ ߞߐ߫ ߣߍ߰ߞߘߐ߬ߛߌ߮ ߓߍ߯ ߕߎ߲߬ ߧߋ߫ ߞߍ߫ ߟߴߊ߬ ߘߐ߫ ߓߊߏ߬ ߖߋ߬ߟߌ ߛߌ߲߬ߓߌ߬ߣߍ߲ ߟߐ߬ ߘߌߡߊ߲߫ ߣߍߣߍߓߊ ߟߊ߫
ߟߐ߬ߦߙߌߓߊ ߡߍ߲ ߧߋ߫ ߞߙߎߞߊ߫ ߝߎߞߊ ߜߊ߬ߙߊ ߞߍߟߌ ߣߍߣߍߓߊ ߘߐ߫ ߝߊ߲߬ߞߊ ߘߏ߲߬ ߠߊ߫ ߑ ߏ߬ ߟߋ ߦߴߊ߬ ߝߐ ߘߌ߫ ߞߏ߫ ߛߍ߬ߣߍ ߓߊ߯ ߓߊ߲߫ ߓߍ߯ ߦߋ߫ ߢߐ߲߯ ߓߍ߲߬ ߜߊ߬ߙߊ 
ߡߊ߬ ߑ ߛߍ߬ߣߍ ߘߌ߫ ߛߋ߫ ߓߊ߲߫ ߠߊ߫ ߞߊ߬ ߛߣߍ߬ߛߎߡߊ ߝߊ߲߬ߓߊ ߥߟߊ߫ ߞߵߊ߬ ߓߍ߯ ߟߊߘߏ߲߬ ߡߣߐ߬ߓߏ߲ ߣߌ߫ ߖߌ߰ߣߍ߲ ߠߎ߬ ߞߣߐ߫ ߞߊ߬ ߓߍ߲߬ ߣߍߣߍߓߊ ߡߊ߬ ߝߛߊߦߌ߫.ߒ߬ߓߊ߬ ߟߐ߬ߦߙߌ ߢߌ߲߬ ߠߎ߫ ߢߊߝߐ ߟߋ ߞߵߊ߬ ߞߍ߫ ߒߞߏ ߣߌ߫ ߝߊ߬ߛߏ߬ߞߊ߲ ߠߎ߬ ߦߙߌߥߊ (ߒߝߦ) ߞߵߊ߬ ߓߟߏߞߍ߫ ߛߟߊߕߌ߮ ߡߤߊ߬ߡߎ߯ߘ ߛߊ߲ߞߊߙߋ߫ ߟߊ߫ ߛߊ߲߬  ߟߏ߯ߟߎ߫ (߅) ߕߌߙߌ߲ߠߌ ߞߐߝߟߌ ߟߊ߫ ߣߊߟߌ߬ߡߎ߲߫ ߞߙߎߞߊ߫ ߝߎߞߊ ߜߊ߬ߙߊ ߞߍ ߘߌ߫ ߣߍߣߍߓߊ ߘߐ߫ ߛߊ߲߭ ߁߂߃߆

ߟߏ߲ ߕߐ߮ ߟߎ߬ ߕߐ߬ߝߍ߬ߦߊߟߌ 

ߞߙߎߞߊ ߝߎߞߊ ߛߊ߲߬ߥߟߊ ߟߏ߲߫ ߕߐ߮ ߟߎ߬ ߘߊߕߐߡߦߊߟߌ ߒߝߦ ߓߟߏߞߍߣߍ߲߫ ߛߟߊߕߌ߮ ߓߊ߬ߓߊ߫ ߡߊ߬ߡߊ߬ߘߌ߫ ߖߊ߰ߣߍ߫ ߟߊ߫ ߟߏ߲߫ ߕߐ߯ ߝߐߞߎߘߦߊߣߍ߲ ߠߊ߫ ߞߊ߬ ߓߍ߲߬ ߊ߬ߟߎ߫ ߥߘߋ߬ߥߘߋ߬ߦߊ ߣߴߊ߬ ߟߐ߲ߘߐߦߊ ߛߌ߲ߛߌ߲ ߡߊ߬ ߑ   ߊ߲ ߕߊ߬ߡߌ߲߬ ߘߊ߫ ߛߌߟߊ߫ ߞߋߟߋ߲߫ ߏ߬ ߟߋ ߝߍ߬ ߞߊ߬ ߞߎߡߊߘߋ߲ ߠߎ߬ ߟߐ߲ߘߐߦߊ ߟߊߓߊ߬ߕߏ߬ ߞߊ߬ ߓߛߌ߬ߞߌ߬ߟߌ߬ ߢߌ߲ߡߊ߲ ߣߌ߲߫ ߠߊߥߟߏ߫ ߕߊ߲߬:
-  ߁)- ߓߌߟߏ߲ / ߡߐ߱ ߦߋ߫ ߟߏ߲ ߡߍ߲ ߖߍ߬ߘߍ ߘߐ߫ (ߓߌ߬) ߥߟߊ߫ ߡߐ߰ߦߊ ߘߊߡߌߘߊߟߏ߲ (ߒ߬ ߓߌ߫ ߘߊ߫ ߞߌߢߍߛߏ ߟߏ߲ ߡߍ߲ ߞߊ߬ߣߌ߲߬)
-  ߂)-ߛߌ߬ߣߌ߲߬ߟߏ߲ / ߡߐ߱ ߓߊ߯ ߓߐ߫ ߓߌ߬ ߘߐ߬ ߞߊ߬ ߛߌ߬ ߟߏ߲ ߡߍ߲ ߧߋ߫ ߣߊ߬ ߟߊ߫ ߑ (ߝߊߦߌߘߊ߫ ߡߐ߱ ߟߊ߫ ߟߏ߲߫ ߦߋߓߊߟߌ ߞߌߢߍ ߓߍߓߊ߯ߦߊ ߘߐ߫)
-  ߃)-ߞߍ߲ߘߍߟߏ߲ / ߛߌߣߌ߲ ߞߐߝߍ߬ ߞߍ߲ߘߍ ߜߘߍ߫ ߥߟߊ߫ ߟߏ߲߫ ߞߍ߲ߘߍ߫ ߜߘߍ߫ ߡߍ߲ ߓߍ߫ ߛߌߣߌ߲ ߞߐ߫
-  ߄)-ߞߊߙߌߟߏ߲ / ߟߏ߲߫ ߜߘߍ߫ ߕߍ߫ ߟߏ߲ ߡߍ߲ ߞߐ߫ ߥߟߊ߫ ߟߏ߲߫ ߠߎ߬ ߞߊ߯ߙߌ ߤߊߡߊ߲ߕߍ߫ ߟߏ߲ ߠߎ߫ ߘߊ߲߬ ߞߐ߯ߛߌ߫ ߹
-  ߅)-ߞߐ߬ߓߊ߬ߟߏ߲ / ߟߏ߲߫ ߡߍ߲ ߧߋ߫ ߟߏ߲ ߓߍ߯ ߞߐ ߣߊ߬ߟߌߡߎ߲߫ ߞߎߣߎ߲ ߣߌ߫ ߞߎߣߎ߲ߞߐ ߓߍ߯ ߝߣߊ߫ ߞߐߕߊ  ߘߌ߫߹
-  ߆)-ߞߐ߬ߟߏ߲ / ߏ߬ ߦߋ߫ ߞߎߣߎ߲ߞߐ ߟߋ ߟߊߛߎ߬ߘߎ߲߬ߧߊ߬ߣߍ߲ ߘߌ߫ ߑ ߞߐߝߍߕߊ ߘߏ߫ ߟߋ߬ ߛߊ߫ ߞߏ߬ߣߌ߲߬ ߟߏ߲߫ ߜߘߍ߫ ߦߴߊ߬ ߞߐ߫ ߘߋ߬߹
-  ߇)-ߞߎ߬ߣߎ߲߬ߟߏ߲/ ߏ߬ ߦߋ߫ ߟߏ߲ ߠߋ߬ ߘߌ߫ ߒ߬ ߞߎߣߎ߲߫ ߘߊ߫ ߞߊ߬ ߓߐ߫ ߡߍ߲ ߘߐ߫ ߥߟߊ߫ ߟߏ߲ ߠߎ߬ ߟߊߓߊ߲߫ ߒ߬ ߞߎߣߎ߲߫ ߘߊ߫ ߞߊ߬ ߓߐ߫ ߟߏ߲ ߡߍ߲ ߠߎ߫ ߘߐ߫.          ߏ߬ ߘߐ߫ ߒߝߦ ߓߟߏߞߍߣߍ߲߫ ߓߌߟߏ߲ ߠߋ߬ ߘߐ߫ ߒ߬ ߠߊ߫ ߟߐ߯ߞߎ߲ ߟߏ߲߫ ߝߟߐߞߏ ߘߐ߫ ߕߊ߲߬:
-  ߁)-ߓߌߟߏ߲
-  ߂)-ߛߌ߬ߣߌ߲߬ߟߏ߲
-  ߃)-ߞߍ߲ߘߍߟߏ߲
-  ߄)-ߞߊߙߌߟߏ߲
-  ߅)-ߞߐ߬ߓߊ߬ߟߏ߲
-  ߆)-ߞߐ߬ߟߏ߲
-  ߇)-ߞߎ߬ߣߎ߲߬ߟߏ߲ 
ߞߙߎߞߊ߫ ߝߎߞߊ ߜߊ߬ߙߊ ߡߊߛߋߞߌ߲ߠߌ ߖߊ߬ߕߋ߬ߘߐ߬ߛߌ߮
- ߘߐ߬ߛߎ߬ߕߊ ߢߍߛߓߍ:
ߊ)-ߒߞߏ߫ ߞߊߙߊ߲ߘߋ߲ ߠߎ߬ ߟߊߛߙߋߦߊ߫ ߞߐߝߍ߬ ߡߊ߬ߛߐ߬ߛߐ߬ߟߊ߬ ߘߊߘߐߜߍߟߍ߲ ߥߊߟߌߞߊ߲߫ ߞߊߙߊ߲ߠߊ߫ ߞߛߌ߬ߞߛߊ߬ߕߐ ߟߎ߬ ߓߟߏ߫ ߡߊ߲߬ߘߋ߲߬ ߞߣߍߞߏ ߘߐ߫ ߣߊߟߌ߬ߡߎ߲߫ ߖߡߊ߬ߣߊ ߢߌ߲߬ ߠߎ߫ ߓߍ߯ ߥߟߋ ߊ߬ߟߎ߫ ߞߊ߬ߙߊ߲߬ߡߐ߮ ߟߎ߬ ߟߊ߫ ߥߎߦߊ߲ߓߍ߲ ߡߊ߬ߕߏ߬ߕߍ߬ߟߊ߬ߞߊ ߓߟߏ߫ ((ߍߙߍߝߌ)) ߞߏ߫ ߡߊ߲߬ߘߋ߲߫ ߘߎ߱ ߟߎ߬:
•  ߁)-ߡߊ߬ߟߌ߬ ߞߊ߲ߓߍ߲
•  ߂)-ߖߌ߬ߣߍ߬ ߞߊ߲ߓߍ߲
•  ߃)-ߓߙߎߞߌߣߊ߫ ߝߊ߬ߛߏ
•  ߄)-ߜߋ߲߫ ߞߐ߰ߖߌ߬ߘߊ ߞߊ߲ߓߍ߲
•  ߅)-ߛߣߋ߬ߜ߭ߊߟߌ߫ ߞߊ߲ߓߍ߲
•  ߆)-ߜ߭ߊߓߌ߫ ߞߊ߲ߓߍ߲
ߋ)-ߒߞߏ߫ ߞߊߙߊ߲ߠߊ ߓߍ߫ ߞߍ ߞߐ߫ ߞߊ߬ ߓߍ߲߬ߛߋ߲߬ߡߊ ߕߣߐ߬ߓߐ߬ߕߊ ߘߝߐ߬ߟߊ߬ߞߊ ߛߐ߬ߘߐ߲߬ ߣߊߟߌ߬ߡߎ߲߫ ߞߙߎߞߊ߫ ߝߎߞߊ ߜߊ߬ߙߊ ߕߎ߬ߡߊ߬ߘߊ ߞߍ ߘߌ߫ ߒ߬ ߓߍ߯ ߟߊ߫ ߘߎ߲߰ߘߎ߬ߡߊ߬ ߕߎߡߊߞߎ߲ ߘߌ߫.
ߌ)-ߊ߬ ߟߊߞߙߐ߬ߛߌ ߞߐߝߍ߬ ߞߏ߫ ߒߞߏ߫ ߡߌߙߌ߲ߘߌ ߝߊ߲߬ߓߊ ߡߙߌߦߊ ߦߋ߫ ߓߊ߯ߙߊߢߐ߲߯ߧߊ ߣߌ߫ ߓߌ߬ߟߊ߬ߢߐ߲߰ߡߊ ߟߋ߬ ߘߌ߫ ߡߊ߲߬ߘߋ߲߫ ߖߡߊ߬ߣߊ ߟߎ߬ ߞߣߐ߫ ߓߌ߬.           ߍ)-ߊ߬ ߟߊߞߙߐ߬ߛߌ ߞߐߝߍ߬ ߞߏ߫ ߡߊ߲߬ߘߋ߲߫ ߖߡߊ߬ߣߊ߬ߓߊ ߟߊߞߙߎߝߊߟߌ ߓߟߏߡߟߊ߫ ߜߘߍ߫ ߛߌ߫ ߕߍ߫ ߡߊ߲߬ߘߋ߲߫ ߞߐߞߊ߲ߠߊ ߣߴߊ߬ ߞߣߐߟߊ ߛߌ߫ ߘߐ߫ ߝߏ߫ ߒߞߏ߫ ߞߊߙߊ߲ ߣߌ߫ ߒߞߏ߫ ߞߊߙߊ߲ߠߊ ߟߎ߬.
ߎ)-ߊ߬ ߟߊߞߙߐ߬ߛߌ ߞߐߝߍ߬ ߞߏ߫ ߒߞߏ߫ ߞߊߙߊ߲ߠߊ ߟߎ߬ ߟߊ߫ ߞߋ߬ߟߋ߲߬ߧߊ ߕߐ߬ߣߐ ߟߐ߲ߣߍ߲ ߒߞߏߕߐ߲ ߓߍ߯ ߓߟߏ߫ ߓߌ߬.                                                          ߏ)- ߊ߬ ߟߊߞߙߐ߬ߛߌ ߞߐߝߍ߬ ߞߏ߫ ߒߞߏߕߐ߲ ߠߎ߬ ߦߙߌߞߊߟߌ ߡߊ߲߬ߘߋ߲߫ ߞߣߐ߫ ߡߊ߫ ߞߍ߫ ߞߎ߲߭ ߝߍ߬ ߦߋ߲߬ ߕߋ߲߬.
ߐ)-ߊ ߊ߬ ߟߊߞߙߐ߬ߛߌ ߞߐߝߍ߬ ߞߏ߫ ߒߞߏߕߐ߲ ߣߴߊ߬ ߟߊ߫ ߛߌߦߊߦߊ ߡߊ߫ ߞߍ߫ ߓߊ߬ߟߊ߲߬ ߘߌ߫ ߒߞߏ ߝߘߏ߬ߓߊ߬ ߟߊߞߊ߲ߘߊ ߣߴߊ߬ ߝߘߏ߬ߓߊ߬ ߓߊ߯ߙߊ ߛߌ߫ ߢߍ߫ ߑ  ߊ߬ ߖߍ߬ߘߍ 
ߞߍ߫ ߘߊ߫ ߒߞߏ ߡߊ߬ ߥߙߎߞߌ ߛߎ߮ ߘߏ߫ ߟߋ߬ ߘߌ߫ ߣߴߏ߬ ߦߋ߫ ߡߙߌߦߊ ߟߎ߬ ߞߊ߲ߠߊߓߌߟߊ ߘߌ߫ ߞߊ߬ ߡߙߌߞߋߟߋ߲ߢߐ߲߯ߡߊ ߟߎ߬ ߟߊߝߙߍ߫ ߓߊ߯ߙߊߢߐ߲߯ߧߊ ߜߋ߲߬ ߞߘߎ߫ ߟߊ߫ ߕߎ߬ߡߊ ߓߍ߯.
ߓ)- ߊ߬ ߟߊߞߙߐ߬ߛߌ ߞߐߝߍ߬ ߞߏ߫ ߒߞߏ ߟߊߞߋ߬ߟߋ߲߬ߧߊ ߦߋ߫ ߓߊ߯ߙߊߣߐ ߟߎ߬ ߟߊߞߋ߬ߟߋ߬ߟߋ߲߬ߧߊ ߣߌ߫ ߓߌ߬ߟߊ߬ߢߐ߲߰ߡߊ ߟߐߞߎ߲ ߟߋ߬ ߘߌ߫ ߓߌ߬ ߑ ߣߴߏ߬ ߕߍ߫ ߓߊ߯ߙߊ߫ ߞߋߟߋ߲߫ ߞߍߓߊ߮ ߡߙߌߦߊߝߐߣߍ߲ߢߐ߲߯ߡߊ ߟߎ߬ ߓߊ߯ߙߊ ߞߍߢߊ ߘߐ߫ ߑ ߏ߬ ߟߎ߫ ߘߌߦߊߜߏߦߊ߫ ߡߞߊߝߏ ߕߴߛߋ߫ ߛߎߘߊ߲߫ ߠߊ߫ ߝߋߎ߫.                                                         ߔ)- ߊ߬ ߟߊߞߙߐ߬ߛߌ ߞߐߝߍ߬ ߞߏ߫ ߓߌ߬ߟߊ߬ߢߐ߲߰ߡߊ ߣߌ߫ ߘߊߘߐߝߙߊߢߐ߲߯ߧߊ ߟߊߘߐ߯ߦߊ ߟߋ߬ ߦߋ߫ ߢߐ߲߯ߢߊߦߋ ߝߣߊ߫ ߜߟߍ߬ߦߊ߬ ߟߊ߫.                                           ߕ)-ߊ߬ ߟߊߞߙߐ߬ߛߌ ߞߐߝߍ߬ ߞߏ߫ ߘߐ߬ߝߐ ߟߋ߬ ߦߋ߫ ߡߌ߬ߙߌ߲߬ߘߌ ߞߏߟߐ߲ߠߊ ߓߍ߯ ߞߊ߬ߙߊ߲߬ߡߐ߯ ߝߟߐ ߘߌ߫ ߜߟߍ߬ߦߊ ߟߎ߬ ߓߊߛߌߢߌߣߌ߲ߕߐߟߊ
ߒߞߏ ߣߌ߫ ߝߊ߬ߛߏ߬ߞߊ߲ ߠߎ߬ ߦߙߌߥߊ ߡߌ߲ ߧߋ߫ ߡߊ߬ߟߌ߬ ߞߊ߲ߓߍ߲ ߒߞߏߕߐ߲ ߘߏ߫ ߘߌ߫ ߑ ߏ߬ ߓߘߊ߫ ߡߙߌߘߐ ߕߊ߬ ߞߊ߬ ߒߞߏߕߐ߲ ߠߎ߫ ߟߊ߬ߞߋ߬ߟߋ߲߬ߧߊ߬ߟߌ ߣߌ߫ ߓߟߏߘߏߢߐ߲߯ߓߟߏ ߣߌ߫ ߓߌ߬ߟߊ߬ߢߐ߲߰ߡߊ߬ߟߌ ߖߊ߬ߕߋ߬ߛߌ߰ߟߌ ߘߏ߫ ߘߐ߬ߛߎ߬ߟߌ ߞߍ߫ ߡߊ߲߬ߘߋ߲߫ ߞߙߎߝߓߊ ߕߊ߲ߓߊ߲ ߞߊ߬ߝߏ߬ ߣߊ߯ߣߌ߲߫ (߄) ߒߞߏߕߐ߲ ߠߎ߬ ߟߊ߫ ߕߊ߲߬:
߁)-ߞߊ߬ ߓߋ߲ߓߊ߫ ߟߎ߬ ߟߊ߫ ߝߙߋߞߋ߫ ߟߊߝߎߟߋ߲ ߜߊ߬ߙߊ ߘߝߐ߬ߟߊ߬ߞߊ ߟߊߞߎߣߎ߲߫ ߣߊߟߌ߬ߡߎ߲߫ ߞߙߎߞߊ߫ ߝߎߞߊ ߜߊ߬ߙߊ ߟߊߣߌߡߦߊ ߘߌ߫ ߞߊ߬ ߓߍ߲߬ ߒߞߏ ߛߓߍߟߌ ߛߌ߲ߘߟߌ ߛߊ߲߬ ߇߀ ߘߝߊ ߡߊ߬ ߥߟߊ߫ ߞߙߎߞߊ߫ ߝߎߞߊ ߜߊ߬ߙߊ ߞߐ߫ ߛߊ߲߬ ߇߈߅ ߣߴߏ߬ ߦߋ߫ ߓߍ߲߬ ߠߊ߫ ߌߛߊ߫ ߡߏߦߌ ߞߐ߫ ߛߊ߲߬ ߂߀߁߉ߡߊ߬ ߑ ߏ߬ ߘߌߣߊ߬ ߞߍ߫ ߒߞߏߞߏ ߝߙߋߞߋ ߟߎ߬ ߘߐ߬ߢߌ߬ߡߌ߲߬ߠߌ߬ ߞߣߍ ߣߌ߫ ߓߟߏߟߕߊ ߟߎ߬ ߓߟߏߟߊ߫ ߞߣߍ ߣߌ߫ ߟߊ߬ߖߍ߲߬ߛߍ߲߬ߕߊ ߟߎ߫ ߝߘߏ߬ߓߊ߬ ߟߊ߬ߖߍ߲߬ߛߍ߲߬ ߞߣߍ ߘߐ߬ߥߛߊ߬ߣߍ߲ ߞߊ߬ߝߏ߬ߕߍ߬ߟߊ߬ߞߊ ߘߌ߫ "ߍߕߍߙ ߋߕߊ".
߂)-ߘߐ߬ߝߐ ߟߊߛߙߋߦߊ ߞߊ߲ߡߊ߬ ߑ ߞߊ߬ ߜߊ߬ߙߊ ߘߝߐ߬ߟߊ߬ߞߊ ߣߌ߲߬ ߞߍߞߏ߫ ߝߟߐ ߞߍ߫ ߓߋ߲ߓߊ߫ ߟߎ߬ ߕߊ ߞߍߦߙߐ ߝߟߐߝߟߐ ߖߍ߬ߘߍ ߘߐ߫ ߣߊߟߌ߬ߡߎ߲߫ ߡߊ߲߬ߘߋ߲߫ ߞߊ߯ߓߊ ߘߌ߫ ߌߛ ߂߀߁߉.                                                                                                                                                      ߃)-ߞߊ߬ ߜߊ߬ߙߊ ߘߝߐ߬ߟߊ߬ߞߊ ߢߊߞߎߘߦߊ߫ ߞߵߊ߬ ߞߍ߫ ߛߊ߲߬ ߝߌ߬ߟߊ߬ߟߊ߬ߞߊ ߘߌ߫ ߡߍ߲ ߘߌߣߊ߬ ߞߋ߬ߟߋ߲߬ߞߋ߬ߟߋ߲߬ߓߐ߫ ߡߊ߲߬ߘߋ߲߫ ߕߊ߲ߓߊ߲ ߞߊ߬ߝߏ߬ ߞߎ߲߬ߓߊ߬ ߣߊ߯ߣߌ߲߫ (߄) ߓߍ߯ ߘߐ߫ ߞߎ߲߬ߝߟߐ ߘߐ߫ ߕߊ߲߬:
-  ߁)-ߓߙߎߞߌߣߊ߫ ߝߊ߬ߛߏ
-  ߂)-ߜߋ߲߫ ߞߐ߰ߖߌ߬ߘߊ
-  ߃)-ߖߌ߬ߣߍ߬ ߞߊߓߍ߲
-  ߄)-ߡߊ߬ߟߌ߬ ߞߊ߲ߓߍ߲
߄)-ߞߊ߬ ߜߊ߬ߙߊ ߘߍ߲߫-ߒߞߏߦߊ߫ (( ߞߵߊ߬ ߘߍ߲߫ ߒߞߏߞߏ ߟߊ߫ ߞߊ߬ߣߌ߲߬)) ߛߴߊ߬ ߘߌ߫ ߕߏ߫ ߒߞߏ߫ ߞߊߙߊ߲ ߣߴߊ߬ ߞߋ߬ߟߋ߲߬ߧߊ߬ߟߌ߬ ߡߙߌߦߊ ߟߝߊߛߊ ߞߊ߲ߡߊ ߞߣߐ߫ ߞߘߊߎ߫. ߅)-ߞߵߊ߬ ߞߍ߫ ߒߞߏߕߐ߲ ߠߎ߬ ߟߊ߫ ߞߍߟߋ߲ ߠߎ߫ ߘߊ߲߬ߕߍ߰ ߞߣߍ߫ ߘߌ߫ ߛߊ߫ ߛߊ߲ߞߊߢߐ߲߯ߧߊ ߘߌ߫ ߢߊ߯ ߒߞߏߕߐ߲ ߠߎ߬ ߕߍ߫ ߓߊ߯ߙߊ ߘߐ߫ ߑ ߞߊ߬ ߓߊ߬ߟߊ߲ ߟߊ߫ ߖߎ߯ߦߊ ߣߌ߫ ߓߍ߲߬ߛߍ߲߬ߞߐ߬ߣߌ߲߬ߧߊ߬ ߝߎ ߢߍ߫.
߆)-ߒߞߏߕߐ߲ ߣߴߊ߬ ߘߍ߬ߞߙߎ߬ ߦߙߌߞߊ ߓߍ߯ ߘߌ߫ ߛߋ߫ ߞߍ߫ ߟߊ߫ ߘߍ߭ ߛߌ߲߬ߝߏ߲ ߘߌ߫ ߣߌ߫ ߘߍ߬ߞߙߎ ߥߟߊ߫ ߕߐ߲ ߡߍ߲ ߞߵߊ߬ ߓߟߏߟߊߘߍ ߛߙߊ߬ ߣߴߏ߬ ߦߋ߫ ߛߋߝߊ߫ ߘߙߐߡߍ߫ ߥߊ߯ ߕߊ߲߫ ߡߐ߬ߟߐ((߁߀ ߀߀߀))
߇)-ߛߌ߲߬ߝߏ߲߬ߧߊ߬ߟߌ ߥߛߊ߬ߓߊ߰ߦߊ ߟߐ߬ߘߎ߰ߦߊ ߣߴߊ߬ ߢߍߡߐ߯ߦߊ ߘߌ߫ ߞߍ߫ ߡߎߣߎ߲ߡߎߣߎ߲ߕߊ߫ ߘߌ߫ ߞߊ߬ߝߏ ߟߎ߬ ߕߍ߫ ߦߏ߫ ߞߍߦߙߐߞߏ ߘߊߕߐߡߦߊߣߍ߲ ߢߊ ߡߍ߲. ߈)-ߞߊ߬ ߛߓߍߕߊ ߣߌ߫ ߝߐߕߊ ߓߍ߯ ߞߍ ߛߋ߲ߛߋߘߋ߲ߦߊ߫ ߝߊ߬ߛߏ߬ߞߊ߲ ߣߴߊ߬ ߛߓߍߟߌ ߟߋ߬ ߟߊ߫ ߛߊ߫ ߛߌ߲߬ߝߏ߲߬ߘߊ ߞߎ߲߭ ߘߌ߫ ߕߏ߫ ߒߞߏ ߣߴߊ߬ ߟߐ߲ߓߊ߯ ߞߛߌ߬ߞߛߊ߬ߒ߬ߕߊ߲ ߠߎ߬ ߓߟߏ߫ ߞߘߊߎ߫.
߉)-ߓߍ߲߬ߒ߬ߘߐ߬ ߛߌ߫ ߕߍ߫ ߕߏ߫ ߊ߬ ߡߊ߬ ߛߌ߲߬ߝߏ߲߬ߘߊ ߞߣߐ߫ ߣߴߊ߬ ߦߋ߫ ߘߊ߫ ߞߏ߫ ߡߍ߲ ߧߴߊ߬ ߛߌ߲߬ߝߏ߲߬ ߘߍߞߙߎ ߘߏ߫ ߟߊ߫ ߘߎ߲߬ߘߎ߲߬ߡߊ߬ ߢߍߥߟߊ ߘߐߝߐ߬ߛߐ߲߬ ߠߊ߫. ߁߀)-ߟߊ߬ߘߏ߲߬ߠߌ ߟߊߘߤߊ߬ߣߍ߲ ߒߞߏ ߟߊ߬ߡߊ߰ߘߊ ߥߟߊ߫ ߒߞߏߕߐ߲ ߤߊߡߊ߲ߕߍ߫ ߒߞߏ߫ ߘߍߞߙߎ ߟߎ߫ ߟߋ߬ ߦߋ߫ ߑ ߊ߬ ߟߐߓߊ߯ߟߐ ߕߘߍ߬ߒ߬ߘߐ߬ߦߊ ߦߋ߫ ߛߙߊ߬ߕߊ ߟߋ߬ ߘߌ߫ ߖߎ߬ߟߊ߬ߦߊ ߞߊ߲ߡߊ ߞߣߐ߫.
ߖߊ߬ߕߋ߬ߛߌ߰ߟߌ ߟߊ߬ߢߌߣߌ߲
ߊ)-ߞߊ߬ ߓߋ߲ߓߊ߫ ߟߎ߬ ߟߊ߫ ߝߙߋߞߋ߫ ߟߊߝߎߟߋ߲߫ ߞߣߍ ߘߝߐ߬ߟߊ߬ߞߊ ߞߘߐ߬ߡߊ߲ ߡߊߛߋ߬ߞߌ߲߬                                                                          ߋ)-ߞߊ߬ ߓߌ߬ߟߊ߬ߢߐ߲߰ߡߊ ߣߌ߫ ߓߟߏߘߌߢߐ߲߯ߡߊ ߣߌ߫ ߞߎߡߊߢߐ߲߯ߧߊ ߦߙߌߥߊ ߒߞߏߏߕߐ߲ ߠߎ߬ ߕߍ߫                                                                                ߌ)-ߞߊ߬ ߞߍ߫ ߒߞߏ߫ ߞߊ߲ߓߏߟߏ߲ ߠߎ߬ ߞߎߡߊߘߋ߲߫ ߝߛߍߝߛߍ߫ ߞߣߍ ߣߌ߫ ߝߊ߬ߛߏ߬ߞߊ߲ ߕߐ߭ ߟߎ߬ ߛߓߍߟߌ ߒߞߏ߫ ߛߓߍߟߌ ߘߐ߫ ߞߐߞߘߐߘߏ߲߫ ߞߣߍ ߘߌ߫ ߍ)-ߞߊ߬ ߡߊ߲߬ߘߋ߲߬ ߞߊ߬ߝߏ߬ ߘߐߕߟߊߣߍ߲ ߠߎ߬ ߟߊߞߊ߬ߝߏ߬ߟߌ ߓߊ߯ߙߊ ߝߊ߲߬ߞߊ ߘߏ߲߬ ߒߞߏ ߡߙߌߦߊ ߞߊ߲߬.                                                                                       ߎ)-ߞߊ߬ ߛߊ߲߯ߢߐ߲߯ߧߊ ߝߘߏ߬ߓߊ߬ߡߊ ߓߊ߯ߙߊߟߞߊ ߛߌ߲ߘߌ߫ ߒߞߏߕߐ߲ ߠߎ߫ ߣߌ߫ ߢߐ߲߯ ߕߍ߫ ߓߍ߲߭ ߓߟߏ߫ ߡߊ߬.                                                                           ߏ)-ߞߊ߬ ߞߍ߫ ߒߞߏ ߓߟߏߟߊߓߊ߯ߙߟߊ ߟߎ߬ ߟߊ߫ ߥߟߏߒߘߐ ߟߎ߬ ߡߊߦߌߘߊ߫ ߞߣߍ ߝߘߏ߬ߓߊ߬ߡߊ ߘߌ߫.                                                                                      ߐ)-ߞߊ߬ ߞߍ߫ ߒߞߏ߫ ߞߊߙߊ߲ߠߊ ߟߎ߬ ߦߙߌߞߊ߫ ߖߐ߲ߖߐ߲ ߕߎ߬ߢߊ߬ߡߊ ߟߐ߲ߠߌ ߛߊߓߎ߫ ߖߐ߲ߖߐ߲ ߘߌ߫ ߘߎߢߊ߫ ߞߣߐ߫.                                                                                     ߓ)-ߞߊ߬ ߞߍ߫ ߛߊ߲߭ ߝߌ߬ߟߊ߫ ߡߐ߱ ߞߊ߬ߙߊ߲߬ߣߍ߲ ߒߞߏ ߟߊ߫ ߤߊߞߍ߫ ߖߐ߲ߖߐ߲ ߟߐ߲ߠߌ ߛߊߓߎ߫ ߖߐ߲ߖߐ߲ ߘߌ߫.                                                                                          ߔ)-ߞߊ߬ ߞߍ߫ ߥߟߊ߬ߘߊ߬ ߢߌ߲ߡߊ߲ ߘߌ߫ ߜߟߏ߬ߝߌ߲߬ߠߊ߫ ߟߊ߬ߞߋ߬ߟߋ߲߬ߧߋ߬ߟߌ ߕߐ߬ߣߐ ߢߊߦߋߟߌ ߟߊ߫ ߜߟߏ߬ߝߌ߲߬ ߡߌߙߌ߲ߘߌ ߖߍ߬ߘߍ ߓߟߏ߫                                                       ߕ)-ߞߊ߬ ߓߐߕߏ߲ߧߊ ߓߊ߬ߟߊ߲ ߣߌ߫ ߕߎ߲߬ߞߎ߬ߙߎ߲߬ߢߐ߲߰ߠߊ ߡߙߌߦߊ ߟߊߥߟߌ߫ ߞߊ߬ ߓߐ߫ ߡߊ߲߬ߘߋ߲߬ ߡߌߙߌ߲ߘߌ ߞߎ߲߭ ߘߐ߫ ߔߋߎ߫.
ߖߊ߬ߕߋ߬ߛߌ߰ߟߌ ߛߎߘߊ߲ߠߌ ߟߊ߫ ߞߏ ߟߊ߬ߛߙߋ߬ߦߊ߬ߕߊ ߟߎ߬     
ߣߌ߫ ߖߊ߬ߕߋ߬ߛߌ߰ߟߌ ߣߌ߲߬ ߛߎߘߊ߲߫ ߞߵߊ߬ ߘߊߡߌ߬ߣߊ߬ ߌߡ ߂߀߁߉ ߑ ߏ߬ ߘߌ߫ ߞߍ߫ ߓߍ߲߬ߛߋ߲߬ߡߊ ߘߝߐ߬ߟߊ߬ߞߊ ߘߏ߫ ߘߌ߫ ߕߊ߲߬:
߁)-ߒߞߏ ߛߓߍߟߌ ߛߌ߲ߘߌ߫ ߛߊ߲߬ ߇߀ ߓߘߊ߫ ߡߊ߲߬ߘߋ߲߬ ߟߊ߫ ߖߐ߲߬ߧߊ ߖߎ߬ߟߎ ߕߍ߰ ߥߙߎߣߍߦߟߊ ߟߎ߫ ߞߊ߬ ߡߌ߲ ߕߘߎ߫ ߞߵߊ߬ ߓߊ߲ߓߊ߲߫ ߛߊ߲߬ ߇߀ ߞߣߐ߫ ߓߊߏ߬ ߑ ߝߊ߬ߙߊ߲߬ߛߌ߫ ߡߍ߲ ߞߊ߬ ߡߊ߲߬ߘߋ߲߬ ߖߡߊߣߊ ߝߊ߲߬ߓߊ ߥߙߎߣߍߦߊ߫ ߑ ߏ߬ ߞߊ߬ ߛߊ߲߬ ߇߀ ߟߋ߬ ߞߍ߫ ߥߙߎߣߍߦߊ ߟߊ߫ ߖߡߊ߬ߣߊ ߟߎ߬ ߞߣߐ߫ ߛߊߣߴߊ߬ ߦߋ߫ ߞߍ߫ ߥߙߎߣߍ ߞߎߘߦߊ ߘߌ߫ "ߣߋߏ ߞߟߏߣߌߦߊߟߌߛߡ"
 ߂)-ߣߌ߫ ߖߊ߬ߕߋ߬ߛߌ߰ߟߌ ߛߎߘߊ߲߫ ߘߊ߫ ߞ߲ߵߊ߬ ߟߥߊߟߋߦߊ ߘߊߡߌ߬ߘߊ߬ ߂߀߁߉ ߡߊ߬ ߑ ߡߐ߱ ߘߌ߫ ߛߴߊ߬ ߝߐ߲߫ ߟߊ߫ ߞߏ߫ ߛߊ߲߭ ߕߊ߲߫ (߁߀) ߞߐߝߍ߬ ߂߀߁߉ ߖߡߊ߬ߣߊ ߟߎ߬ ߓߍ߫ ߞߍ߫ ߢߐ߲߯ ߞߊ߲߬ ߡߊ߲߬ߘߋ߲߫ ߞߙߎߝߓߊ ߕߐ߯ ߞߘߐ߫ ߒߞߏ ߡߙߌߦߊ ߜߍߞߟߐ ߛߎߘߊ߲߫ ߞߏߛߐ߲߬.                                                                       ߃)- ߣߌ߫ ߖߊ߬ߕߋ߬ߛߌ߰ߟߌ ߛߎߘߊ߲߫ ߘߊ߫ ߞ߲ߵߊ߬ ߟߥߊߟߋߦߊ ߘߊߡߌ߬ߘߊ߬ ߂߀߁߉ ߡߊ߬ ߑ ߊ߬ ߘߌ߫ ߘߏ߲߬ ߡߊ߲߬ߘߋ߲߫ ߘߐ߬ߝߐ ߘߐ߫ ߞߏ߫ ߞߙߎߞߊ߫ ߝߎߞߊ ߜߊ߬ߙߊ ߟߊߞߎߣߎ߲߫ ߘߊ߫ ߡߊ߲߬ߘߋ߲߬ߞߊ ߟߎ߬ ߓߟߏ߫ ߟߊ߬ߛߎ߰ߣߐ߬ߟߌ ߞߐ߫ ߥߟߊ߫ ߜߙߊ߬ ߝߟߐ ߞߐ߫ ߛߊ߲߬ ߇߈߅.
 ߒߞߏ ߣߌ߫ ߝߊ߬ߛߏ߬ߞߊ߲ ߠߎ߬ ߦߙߌߥߊ ߒߝߦ ߦߋ߫ ߘߐ߬ߛߎ߬ߟߌ ߣߌ߲߬ ߞߍ߫ ߟߊ߫ ߡߙߌߦߊ߫ ߦߌߘߊ ߞߎ߲߬ߝߟߐ ߘߌ߫ ߞߊ߬ ߓߍ߲߬ ߒ߬ ߟߊߘߍ߲߬ߞߣߍ߬ߦߊ ߡߊ߬ ߞߏ߫ ߒߞߏߕߐ߲ ߠߎ߬ ߓߍߣߊ߬ ߖߊ߬ߕߋ߬ߛߌ߰ߟߌ ߡߙߌߦߊ ߘߝߊ߫ ߓߍ߬ߘߍ ߜߊ߲߬ߛߊ߲ ߠߎ߬ ߟߊ߫ ߓߊߏ߬ ߑ ߞߎߡߊ ߕߍ߫ ߓߊ߲߫ ߝߐ߫ ߟߊ߫ ߦߟߌ ߟߋ߬ ߦߴߊ߬ ߕߐ߭ ߢߊߦߋ߫ ߟߊ߫.                            ߖߊ߬ߕߋ߬ߛߌ߰ߟߌ ߝߘߏ߬ߓߊ߬ ߘߐ߬ߛߎ߬ߟߌ ߓߍߣߊ߬ ߞߍ߫ ߞߐ߬ߟߐ߲߬ߣߍ߲߫ ߞߎ߲ߝߊ߲ߓߐ ߛߋ߲߭ߝߍ߬ ߓߝߦ ߓߟߏ߫ ߂߀߁߇ /߁߁/߂߅.


ߖߊ߬ߕߋ߬ߛߌ߰ߟߌ ߓߍߣߊ߬ ߟߊߛߋ߫ ߒߞߏߕߐ߲ ߣߴߊ߬ ߘߍ߬ߞߙߎ ߣߴߊ߬ ߛߌ߲߬ߝߏ߲߬ߘߊ ߝߊ߬ߛߏ߬ߟߊ߬ߞߊ ߣߴߊ߬ ߖߊ߯ߓߟߊߞߊ ߓߍ߯ ߡߊ߬ ߛߊ߲߫ ߂߀߁߈ ߞߣߐ߫ ߑ ߣߴߊ߬ ߞߍ߫ ߘߊ߫ ߕߐ߲ ߡߍ߲ ߠߎ߫ ߝߍ߬ߞߏ߫ ߘߌ߫ ߵ ߏ߬ ߟߎ߫ ߘߌ߫ ߛߴߊ߬ ߡߊߞߊ߬ߝߏ߬ ߟߊ߫ ߛߊߣߌ߲߫ ߂߀߁߈/ ߄߲ /߁߅ ߕߍ߫ ߸ ߞߎ߲߬ߓߍ߲߬ߓߊ ߞߙߍߞߙߍߣߍ߲ ߞߊ߬ߝߏ߬ߕߍ߬ߟߊ߬ߞߊ "ߍߕߍߙ ߋߕߊ" ߒߞߏߟߞߊ ߘߏ߫ ߓߍߣߊ߬ ߛߌ߲߬ߝߏ߲߬ߧߊ߫ ߓߡߊ߬ߞߐ߫ ߛߊ߲߭ ߂߀߁߈ /߄߲ / ߁߅ ߑ ߒߝߦ ߓߍ߫ ߗߋ ߟߊߛߋ߫ ߖߡߊ߬ߣߊ ߟߎ߬ ߞߣߐ߫ ߒߞߏ߫ ߘߍߞߙߎ ߛߐ߬ߣߍ߲ ߓߍ߯ ߟߊ߫ ߗߋߘߋ߲߫ ߡߊ߬ ߖߊ߬ߕߋ߬ߛߌ߰ߟߌ ߞߎ߬ߙߎ߲߬ߘߎ ߡߞߊߝߏߟߌ ߣߴߊ߬ ߟߊߓߘߍߦߊߟߌ ߣߴߊ߬ ߓߍ߲߬ߒߞߊ߲߬ ߟߊߓߊ߲ ߠߎ߬ ߟߊߘߤߊ߬ ߞߊ߲ߡߊ߬ ߑ ߒߞߏ ߣߌ߫ ߝߊ߬ߛߏ߬ߞߊ߲ ߠߎ߬ ߦߙߌߥߊ ߒߝߦ ߢߎߣߍ߲߫ ߞߎ߲߬ߓߍ߲߬ߓߊ ߗߋߘߋ߲ ߠߎ߫ ߖߐ߰ߣߍ ߡߎ߰ߡߍ ߟߊ߫ .                                                                         ߓߡߊ߬ߞߐ߫ ߂߀߁߇/߁߁/߁߉

ߒߞߏߕߐ߲߫ ߠߎ߬ ߡߙߌߦߊ ߟߎ߬ 

ߖߊ߬ߕߋ߬ߛߌ߰ߟߌ ߘߌ߫ ߘߊ߫ ߒߞߏߕߐ߲߫ ߂߈ ߡߍ߲ ߠߎ߫ ߡߊ߬ ߡߊ߲߬ߘߋ߲߫ ߕߊ߲ߓߊ߲ ߞߊ߬ߝߏ߬ ߣߊ߯ߣߌ߲߫ (߄) ߞߣߐ߫ ߂߀߁߈߁)-ߡߊ߬ߟߌ߬ ߞߊ߲ߓߍ߲ ߒߞߏߕߐ߲ (߁߀) ߣߊ߯ߣߌ߲߫ ߛߐ߲߬ ߘߊ߫ ߆ ߡߊ߫ ߖߊ߯ߓߌ ߞߍ߫ ߝߟߐ
-  ߞߊ߬ߦߋ߫ ߒߞߏߕߐ߲ / ߘߌߗߏ߮/ ߗߋߛߓߍ /ߞߐߝߟߌ ( ߐ߬ߤߐ߫߹)
-  ߞߎ߬ߗߊ߬ߟߊ߫ ߒߞߏ ߟ ߦ / ߘߌߗߏ߮/ ߗߋߛߓߍ ߡߊ߬ߘߎ߬ߓߊ ߖߙߊ߬ ߡߊ߬ ߞߊ߬ ߓߍ߲߬ ߊ߬ߟߎ߫ ߖߍ߬ߘߍ ߟߊ߫ ߟߊ߬ߢߌߣߌ߲ ߡߊ߬ /ߞߐߝߟߌ(ߡߊ߬ߞߎ߲߫߹)
-  ߒߞߏ ߟ ߦ ߛߊ߲߬-ߕߏ߬ߙߏ߬ / ߘߌߗߏ߮/ ߗߋߛߓߍ ߊߘߡߊ߫ ߞߎ߬ߟߌߓߊ߬ߟߌ߫ ߡߊ߬ ߞߊ߬ ߓߍ߲߬ ߊ߬ߟߎ߫ ߖߍ߬ߘߍ ߟߊ߫ ߟߊ߬ߢߌߣߌ߲ ߡߊ߬ ߞߐߝߟߌ (ߡߊ߬ߞߎ߲߫߹)
-  ߓߡߊ߬ߞߐ߫ ߒߞߏ ߟ ߦ / ߘߌߗߏ߮/ ߓߡߊ߬ߞߐ߫ ߡߊߞߍߘߊ ߘߐ߫ ߓߘߊߟߊߓߎ߮ ߞߐߝߟߌ (ߡߊ߬ߞߎ߲߫߹)
-  ߞߐ߬ߟߋ߲ߓߊ߫ ߒߞߏ ߕߐ߲ߖߐ߲ / ߘߌߗߏ߮ ߓߡߊ߬ߞߐ߫ ߞߏߣߌ߲ߓߊ߫ ߘߎ߲߬ߓߌ߬ߦߊ߫ ߡߊ߬ ߞߐߝߟߌ (ߐ߬ߤߐ߲߫߹)
-  ߒߞߏ ߘߎ߲ߓߎ ߡߊ߬ߟߌ߬ ߞߊ߲ߓߍ߲ / ߘߌߗߏ߮ ߓߡߊ߬ߞߐ߫ ߡߙߊ߬ߘߊ߬ ߞߟߊߕߌ߮߫ ߞߐߝߟߌ (ߡߊ߬ߞߎ߲߫߹)
-  ߒߞߏ ߣߌ߫ ߝߊ߬ߛߏ߬ߞߊ߲ ߠߎ߬ ߦߙߌߥߊ ߒߝߦ / ߘߌߗߏ߮ ߡߊߞߍߘߊ ߞߐߝߟߌ (ߐ߬ߤߐ߲߫߹)
-  ߡߊ߬ߟߌ߫ ߒߞߏߕߐ߲ ߒߟߥߘ / ߘߌߗߏ߮ ߛߌ߲߬ߝߏ߲ ߡߊ߬ߡߊ߬ߘߎ߫ ߛߊ߬ߣߞߐ߫ ߓߡߊ߬ߞߐ߫ ߞߐߝߟߌ (ߡߊ߬ߞߎ߲߫߹)
-  ߡߊ߬ߟߌ߫ ߒߞߏߕߐ߲ ߦߙߍ߬ߞߏ / ߘߌߗߏ߮ ߓߡߊ߬ߞߐ߫ ߓߙߊ߬ߞߊ߫ ߓߎ߬ߥߊߙߍ ߞߐߝߟߌ (ߡߊ߬ߞߎ߲߫߹)
-  ߒߢߦߘ ߡߊ߬ߟߌ߫ /ߘߌߗߏ߮ ߡߊߞߍߘߊ ߓߘߊߟߊߓߎ߮ /ߞߐߝߟߌ (ߐ߬ߤߐ߲߫߹)
߂)-ߓߙߎߞߌߣߊ߫ ߝߊ߬ߛߏ ߒߞߏߕߐ߲߫ (߁) ߏ߬ ߟߎ߫ ߛߐ߲߬ ߘߊ߫
-  ߒߛߟߘ / ߘߌߗߏ߮ ߗߋߛߓߍ ߛߊߟߌߦߊ߫ ߕߙߊߥߟߋ߫ ߡߊ߬/ ߞߐߝߟߌ (ߐ߬ߤߐ߲߫߹)
߂)-ߜߋ߲߫ ߞߐ߰ߖߌ߬ߘߊ ߒߞߏߕߐ߲߫ ߝߌ߬ߟߊ߬ (߂) ߏ߬ ߟߎ߫ ߛߐ߬ ߘߊ߫
-  ߒߞߏ ߞߊ߬ߙߊ߲߬ߓߊ߬ߟߌ߬ߦߊ ߞߟߍ߬ߕߐ߲ ߒߞߞߕ / ߘߌߦߙߐ ߞߙߐߞߐ߫ (ߐ߬ߤߐ߲߫߹)
-  ߜߋ߲߫ ߞߐ߰ߖߌ߬ߘߊ ߒߞߏߕߐ߲ ߖߊ߯ߓߡߊ / ߘߌߦߙߐ ߞߙߐߞߐ߫ (ߐ߲߬ߤߐ߲߫߹)
߃)_ߖߌ߬ߣߍ߬ ߞߊ߲ߓߍ߲ ߒߞߏߕߐ߲߫(߁߅) ߁߁ ߛߐ߬ ߘߊ߫ ߄ ߡߊ߫ ߖߊ߯ߓߌ ߞߍ߫ ߝߟߐ
-  ߒߞߏ ߛߍ߲ߓߊ ((ߒߞߏߕߐ߲߫ ߉)) / ߘߌߗߏ߮ ߦߙߋߟߋ߲ ߞߐ߬ߟߐ߲߬ߣߍ߲ ߞߐߝߟߌ (ߐ߬ߤߐ߲߫߹)
-  ߒߢߦߘ ߞߐߦߌߘߊߘߊ ߛߌ߯ߙߌ߫ / ߘߌߗߏ߮ ߦߙߋߟߋ߲ ߞߐ߬ߟߐ߲߬ߣߍ߲ (ߡߊ߬ߞߎ߲߫߹)
-  ߒߢߦߘ ߞߐߦߌߘߊߘߊ ߞߊ߲ߞߊ߲߫ / ߘߌߗߏ߮ ߦߙߋߟߋ߲ ߞߐ߬ߟߐ߲߬ߣߍ߲ (ߡߊ߬ߞߎ߲߫߹)
-  ߝߘߊ߬ߝߌ߲߬ߧߊ ߟߊߥߙߎߞߌ ߘߍ߬ߓߊ (ߝߟߘ) / ߘߌߦߙߐ ߦߙߋߟߋ߲ ߞߐ߬ߟߐ߲߬ߣߍ߲ (ߐ߬ߤߐ߲߫߹)
-  ߖߌ߬ߣߍ߬ ߒߞߏߕߐ߲ ߖߊ߯ߓߡߊ ߞߐߦߌߘߊߘߊ / ߘߌߦߙߐ ߦߙߋߟߋ߲ ߞߐ߬ߟߐ߲߬ߣߍ߲ (ߡߊ߬ߞߎ߲)
-  ߖߌ߬ߣߍ߫ ߒߞߏߕߐ߲ ߒߛߟߢߘ / ߘߌߦߙߐ ߦߙߋߟߋ߲ ߞߐ߬ߟߐ߲߬ߣߍ߲ (ߡߊ߬ߞߎ߲߫߹)
-  ߒߞߏ ߘߎ߲ߓߎ ߖߌ߬ߣߍ߬ ߞߊ߲ߓߍ߲ / ߘߌߦߙߐ ߦߙߋߟߋ߲ ߓߡߊ߬ߞߐ߫ ߊߦߊ߫ ߡߊ߯ߘߌ ߛߌ߬ߟߊ߫ (ߡߊ߬ߞߎ߲߫߹)
ߞߙߎߞߊ߫ ߝߎߞߊ ߜߊ߬ߙߊ ߡߊߛߋߦߌ߲ߠߌ ߞߎߡߟߊߛߌ߯ ߝߟߐ ߝߘߏ߬ߓߊ߬ ߘߊ߲߬ߕߍ߰ߟߌ :                                                                       ߏ߬ ߡߍ߲ ߞߍ߫ ߘߊ߫ ߓߡߊ߬ߞߐ߫ ߂߀߁߈ /߀߄߲/ ߁߄ ߞߝߜ ߇߈߃ /߆߲ / ߁߄ ߢߣߊߓߊ߮ ߟߎ߬:
ߡߊ߲߬ߘߋ߲߬ ߕߊ߲ߓߊ߲ ߞߊ߬ߝߏ߬ ߞߎ߲߬ߓߊ߬ ߣߊ߯ߣߌ߲߫ (߄) ߗߋߘߋ߲ ߠߎ߬:
-  ߡߊ߬ߟߌ߬ ߞߊ߲ߓߍ߲ ߗߋߘߋ߲߫ ߁߃
-  ߡߊ߬ߘߋ߲߫ ߖߌ߬ߣߍ߬ ߞߊ߲ߓߍ߲ ߗߋߘߋ߲߫ ߂
-  ߡߊ߲߬ߘߋ߲߫ ߓߙߎߞߌߣߊ߫ ߝߊ߬ߛߏ ߗߋߘߋ߲߫ (߁)
-  ߡߊ߲߬ߘߋ߲߫ ߜߋ߲߫ ߞߐ߰ߖߌ߬ߘߊ ߞߊ߲ߓߍ߲ ߗߋߘߋ߲߫ (߁)
ߓߊ߯ߙߊ ߘߏ߲ߖߟߎߡߊߢߊ
-  ߞߎ߲߬ߓߍ߲ ߓߊ߯ߙߊ ߥߛߊ߬ߓߊ߰ߦߊ ߛߏ߯ߙߏߟߌ : 
ߥߛߊ߬ߓߊ߰ߦߊ ߞߙߍߞߙߍߣߍ߲ ߛߏ߯ߙߏ߫ ߘߊ߫ ߞߵߊ߬ ߞߎ߲߬ߕߌ߮ ߞߍ߫ ߞߊ߬ߙߊ߲߬ߡߐ߮ ߖߌ߯ߓߊ߫ ߛ߭ߋߙߌߝ ߤߊߦߌߘߙߊ߫ ߘߌ߫ (ߡߊ߲߬ߘߋ߲߫ ߖߌ߬ߣߍ߬ ߞߊ߲ߓߍ߲) ߞߵߊ߬ ߝߘߏ߬ߓߊ߬ ߞߊ߲߬ߞߎ߬ߡߊ߬ߟߊ ߞߍ߫ ߛߟߊߕߌ߮ ߦߙߊ߬ߞߎߘߊ߫ ߝߏߘߋ߫ ߓߊ߲߬ߞߊߟߌ߫ ߓߙߋߕߋ߫ ߘߌ߫(ߡߊ߲߬ߘߋ߲߫ ߖߌ߬ߣߍ߬ ߞߊ߲ߓߍ߲.
ߓߊ߯ߙߊ ߘߊߕߐߡߦߊߢߊ: 
-  ߖߊ߬ߕߋ߬ߘߐ߬ߛߌ߮ ߘߐ߬ߛߎ߬ߟߌ ߡߎ߰ߡߍ ߘߐ߬ߞߊ߬ߙߊ߲߬ߠߌ ߢߣߊߓߊ߮ ߟߎ߬ ߦߋ߫ ߡߤߊ߬ߡߎ߯ߘ ߛߊ߲ߞߊߙߋ߫ ߓߟߏ߫
-  ߖߊ߬ߕߋ߬ߘߐ߬ߛߌ߮ ߘߐ߬ߛߎ߬ߟߌ ߗߋߛߓߍ ߗߋߣߍ߲ ߠߎ߬ ߞߐߖߋߓߌߟߊ ߟߎ߬ ߟߊ߫ ߗߋߓߌ ߟߎ߫ ߞߊ߬ߙߊ߲߬ߠߌ (ߞߊ߬ߦߋ߫ ߣߌ߫ ߞߊ߲ߞߊ߲߫ ߛߍ߲ߓߊ ߟߊ߫ ߐ߬ߤߐ߲߫߹)
-  ߖߊ߬ߕߋ߬ߛߌ߰ߟߌ ߘߐ߬ߞߕߌ߬ߟߌ ߞߊ߬ߝߏ߬ ߣߊ߯ߣߌ߲߫ (߄) ߗߋߘߋ߲ ߠߎ߬ ߓߟߏ߫ (ߘߊߘߐߕߊ ߣߌ߫ ߛߓߍߞߍߣߍ߲ ߠߎ߬ ߞߣߐߞߏ ߟߎ߬)
ߓߍ߲߬ߒߞߊ߲ ߠߎ߬
ߕߎ߬ߡߊ߬ߙߋ߲߫ ߃ ߣߌ߫ ߡߌ߬ߛߍ߲߬ ߃߀ ߘߐ߬ߢߌ߬ߡߌ߲߬ߠߌ ߞߐߝߍ߬ ߸ ߥߟߊ߬ߓߊ߰ߦߊ ߓߍ߲߬ ߘߊ߫ ߕߏ߲ߘߋ߫ ߅ ߢߌ߲߬ ߠߎ߫ ߞߊ߲߬
-  ߁)-ߞߵߊ߬ ߟߊߛߋ߫ ߘߎߢߊ߫ ߡߌߙߌ߲ߘߌ ߓߍ߯ ߡߊ߬ ߞߏ߫ ߡߊ߲߬ߘߋ߲߬ ߞߘߐ ߕߊ߲ߓߊ߲ ߞߊ߬ߝߏ߬ ߄ ߓߘߊ߫ ߓߍ߲߬ ߓߋ߲ߓߊ߫ ߟߎ߬ ߟߊ߫ ߞߙߎߞߊ߫ ߝߎߞߊ ߜߊ߬ߙߊ ߡߊߛߋߦߌ߲ߠߌ ߞߊ߲߬ ߓߡߊ߬ߞߐ߫ ߜߊ߬ߙߊ ߛߋ߲߭ߝߍ߬ ߞߊ߬ ߓߍ߲߬ ߖߊ߬ߕߋ߬ߛߌ߰ߟߌ ߘߐ߬ߛߎ߬ߟߌ ߛߓߍ ߞߣߐߘߐ ߡߊ߬ ߁߀߀/߁߀߀.
-  ߖߊ߬ߕߋ߬ߛߌ߰ߟߌ ߘߐ߬ߛߎ߬ ߛߓߍ ߡߞߊߝߏߟߌ ߣߴߊ߬ ߟߊߓߘߍߦߊ ߞߍߞߏ ߘߌ߫ ߕߏ߫ ߊ߬ ߡߊ߬ ߝߏ߫ ߛߊ߲߬ ߞߋߟߋ߲߫ ߣߊߟߌ߬ߡߎ߲߫ ߂߀߁߉/߀߄߲/߁߄.
-  ߥߛߊ߬ߓߊ߰ߦߊ ߓߍ߲߬ ߘߴߊ߬ ߡߊ߬ ߞߊ߬ ߣߍߣߍߓߊ ߟߋ߬ ߘߊ߲ߞߎ߲߫ ߞߙߎߞߊ߫ ߝߎߞߊ ߛߊ߲߬ ߓߏߟߏ߲߫ ߝߟߐ ߘߌ߫.
-  ߓߍ߲߬ ߞߍ߫ ߘߴߊ߬ ߡߊ߬ ߞߊ߬ ߞߙߎߞߊ߫ ߝߎߞߊ ߜߊ߬ߙߊ ߡߊߛߋߞߌ߲ߠߌ ߛߌ߲߬ߝߏ߲߬ߧߊ߬ ߡߊ߲߬ߘߋ߲߫ ߞߊ߯ߓߊ߫ ߞߊ߬ ߓߍ߲߬ ߂߀߁߉ ߣߍߣߍߓߊ ߡߊ߬ ߥߟߊ߫ ߞߙߎߞߊ߫ ߝߎߞߊ ߜߊ߬ߙߊ ߞߐ߫ ߛߊ߲߭ ߇߈߅ ߤߊߡߊ߲ߕߍ߫ ߒߞߏ ߛߓߍߛߎ߲ ߞߊ߲ߡߊߛߙߋߡߊ ߛߌ߲ߘߟߌ ߛߊ߲߬ ߇߀.
-  ߥߛߊ߬ߓߊ߰ߦߊ ߘߍ߲ߞߍߕߎߣߍ߲ ߘߏ߫ ߕߐ߯ߦߊ߫ ߘߊ߫ ߡߍ߲ ߘߌߣߊ߬ ߕߏ߫ ߦߟߌߓߌߟߊߟߌ ߞߊߙߏ߫ ߛߓߊߡߊ ߞߍ߫ ߟߊ߫.
ߓߡߊ߬ߞߐ߫ ߛߊ߲߭ ߂߀߁߈ /߀߄߲/߁߄ ߞߝߜ ߇߈߃
ߥߟߊ߬ߓߊ߰ߦߊ ߞߊ߲ߕߌ߮ ߖߌ߯ߓߊ߫ ߛ߭ߋ߬ߙߌߝ ߤߊߦߌߘߙߊ߫                                             ߥߛߊ߬ߓߊ߰ߦߊ ߞߊ߲߬ߞߎ߲߬ߡߊ߬ߟߊ ߦߙߊߞߎߘߊ߫ ߝߏߘߋ߫ ߓߊ߲߬ߞߊߟߌ߫ ߓߙߋߕߋ߫
-ߖߊ߲߬ߕߏ߬ߒߘߐ:
-  ߛߍ߲ߓߊ ߞߊ߬ ߓߊߛߓߊ߬ߕߌ߫ ߛߘߌ߬ߓߋ߫ ߟߊߣߊ߬ ߞߎ߲߬ߓߍ߲ ߞߐߝߍ߬ ߞߵߊ߬ߟߎ߬ ߟߊ߫ ߛߐ߬ߒ߬ߡߊ߬ߟߌ ߕߐ߭ ߛߍߓߍ߲ߕߌߦߊ߫
-  ߊߦߊ߫ ߡߊ߯ߘߌ߫ ߛߌ߬ߟߊ߫ ߝߣߊ߫ ߞߊ߬ ߖߊ߬ߕߋ߬ߘߐ߬ߛߌ߰ ߛߓߍ ߡߊߢߌߣߌ߲߫ ߞߎߘߊ ߘߌ߫ ߞߏ߫ ߞߘߐ߬ߡߊ߲ ߢߡߊߞߍ߫ ߘߴߊ߬ ߓߟߏ߫.
ߒߝߦ ߛߓߍߘߊ ߘߎ߯ߟߊ ߟߎ߬ ߥߟߊ߫ ߞߐߦߌߘߊ